

**РЕПУБЛИКА СРБИЈА**

**ОПШТИНА РАЧА**

**ОПШТИНСКА УПРАВА**

**ГОДИШЊИ ПЛАН ИНСПЕКЦИЈСКОГ НАДЗОРА ЗА 2019. ГОДИНУ**

**ПОРЕСКОГ ИНСПЕКТОРА**

**ОДЕЉЕЊА ЗА ПРИВРЕДУ, ПОЉОПРИВРЕДУ, БУЏЕТ И ФИНАНСИЈЕ**

**ДЕЦЕМБАР, 2018 године**

1.УВОД

Годишњи план инспекцијског надзора Одељења за привреду, пољопривреду, буџет и финансије у Општинској управи општине Рача за 2019. годину израђен је у складу са чланом 10. Закона о инспекцијском надзору (,,Службени гласник РС”, бр. 36/2015 и 44/2018-др.закон).

Годишњи план инспекцијског надзора садржи општи приказ задатака и послова пореског инспектора канцеларијске и теренске контроле, чије је радно место унутар Одељења за привреду, пољопривреду, буџет и финансије у 2019. години, непосредне примене закона и других прописа, те праћење стања на територији општине Рача из области контроле изворних прихода јединице локалне самоуправе.

Сврха доношења плана инспекцијског надзора је повећање ефикасности и транспарентности, као и јачање поверења грађана у локалну самоуправу, кроз:

1. непосредну примену закона и других прописа,

2. спровођење инспекцијског надзора, и решавање у управним стварима у првом степену,

3. праћење стања и предлагање мера за унапређења на терену, на територији општине Рача,

4. превентивно деловање инспекције као једно од средстава остварења циља инспекцијског надзора.

У складу са горе наведеним Годишњи план инспекцијског надзора, садржи опште и специфичне циљеве које је потребно остварити, задатке/програмске активности које је потребно спровести како би се ти циљеви остварили, индикаторе резултата тј. начин на који меримо остварене задатке односно програмске активности, рокове у којима се задаци односно активности морају обавити,одговорност за спровођење активности односно задатака, врсту активности и др.

Циљеви Годишњег плана инспекцијског надзора јесу непосредна примена закона и других прописа тј., планираних мера и активности превентивног деловања инспекције и планираних мера и активности за спречавање обављања делатности и вршења активности нерегистрованих субјеката, очекивани обим ванредних инспекцијских надзора у периоду у коме ће се вршити редовни инспекцијски надзор, као и друге елементе од значаја за планирање и вршење инспекцијског надзора.

Годишњи план инспекцијског надзора садржи податке и о специфичним циљевима који се планирају остварити у 2019. години, а који су везани за Програмске активности надзора Одељења привреду, пољопривреду, буџет и финансије, Општинске управе општине Рача за 2019.годину, одговорност за реализацију задатака и активности и у ком року их треба реализовати.

Инспекцијски надзори и службене контроле спроводе се употребом метода и техника како је прописано законским и подзаконским актима који су темељ за поступање инспекције, уз обавезно коришћење контролних листа.

Инспекција спроводи редован, ванредан, контролни и допунски надзор надзор који може бити теренски и канцеларијски. Редован инспекцијски надзор врши се по Плану инспекцијског надзора, ванредан врши се ради преузимања хитних интервенција ради спречавања или отклањања непосредне опасности по представкама и захтевима странака упућеним усменим, писменим путем, телефонским пријавама, као и непосредним запажањима инспектора на терену и поводом захтева надзираног субјекта. Утврђујући и потврђујући инспекцијски надзор врши се по захтеву надзираног субјекта. Контролни инспекцијски надзор врши се ради утврђивања извршених мера које су предложене или наложене надзираном субјекту у оквиру редовног или ванредног надзора.

Теренски инспекцијски надзор врши се изван службених просторија инспекције, на лицу места. Канцеларијски инспекцијски надзор врши се у службеним просторијама инспекције увидом у акте, податке и документацију надзираног субјекта. У вршењу инспекцијског надзора инспекција сарађује са другим надлежним инспекцијама, правосудним органима, тужилаштвом и МУП-ом.

Послови и задаци из Годишњег плана инспекцијског надзора и службене контроле Одељења привреду, пољопривреду, буџет и финансије, одвијају се плански у складу са текућим обавезама овог Одељења.

На основу члана 10. Закона о инспекцијском надзору (,,Службени гласник РС”, бр. 36/2015 и 44/2018-др.закон), инспекција је дужна да сачини Годишњи план инспекцијског надзора који се спроводи кроз оперативне планове инспекцијског надзора и контроле.

**2. ПЛАН И ПРОГРАМ ИНСПЕКЦИЈСКОГ НАДЗОРА И КОНТРОЛЕ ЗА 2019. ГОДИНУ**

**ОДЕЉЕЊЕ ЗА ПРИВРЕДУ, ПОЉОПРИВРЕДУ, БУЏЕТ И ФИНАНСИЈЕ**

**ОДСЕК ЗА УТВРЂИВАЊЕ, НАПЛАТУ И КОНТРОЛУ ЈАВНИХ ПРИХОДА**

**Општи подаци :**

Број инспектора: У 2018. години у локалној пореској администрацији, је упослен један порески инспектор.

Послови инспектора:

-Предузима радње и активности неопходне за утврђивање чињеничног стања ради утврђивања локалних јавних прихода и одређује исправе, доказе, рок, место и начин доставе на увид и проверу ради утврђивања чињеничног стања,

- Контролише подношење пореских пријава за утврђивање локалних јавних прихода,

- Доноси решења и закључке којим се налаже отклањање неправилности утврђених у поступку контроле,

- Идентификује нове обвезнике на основу расположивих података,

- Сачињава записнике, разматра примедбе на записник, као и допунски записник о контроли,

- По потреби, а на основу налога за контролу врши теренску контролу у пословним просторијама пореског обвезника или на другом месту у зависности од предмета контроле,

- Даје обавештења и саветује пореске обвезнике,

- Учествује у изради методолошких упутстава у вези пореске контроле локалних јавних прихода,

- Обавља и друге послове у складу са законом и по налогу шефа Одсека, шефа Одељења и начелника Општинске управе.

**Прописи по којима поступа пореска инспекција-правни основ:**

1.Закон о порезима на имовину *(„Службени гласник РС“, број: 26/01, 45/02 , 80/02, 135/04, 61/07, 5/09, 101/10, 24/11, 78/11, 57/12-УС,47/13, 68/14-др.закон и 95/2018),*

2. Закон о пореском поступку и пореској администрацији *( ,,Сл. Гласник РС „брoj .80/02,84/02,23/03,70/03,55/04,61/05,85/05-др. закон, 62/06-др. закон, 63/06-испр.др.закона, 61/07, 20/09, 72/09-др.закон, 53/10, 101/11,2/12-испр., 93/12,47/13,108/13, 68/14, 105/14,91/15-аутент.тумач., 112/15,15/2016, 108/16, 30/18 и 95/18),*

3. Закон о финансирању локалне самоуправе *(„Службени гласник РС“, број: 62/06, 47/11, , 93/12, 99/13-усклађени дин. изн.125/14- усклађени дин. изн, 95/15- усклађени дин. изн, 83/16, 91/16- усклађени дин. изн, 104/16-др. Закон, 96/2017-ускл.дин.изн. и 89/2018- ускл.дин.изн. ),*

4. Закона о општем управном поступку *(,,Службени гласник РС”, бр. 18/2016),*

5. **Закон о инспекцијском надзору** *(,,Службени гласник РС”, бр. 36/2015 и 44/2018-др.закон),*

6. Закон о привредним друштвима *(„Сл.гласник РС“ бр. 36/2011, 36/2011, 99/2011, 83/2014-др.закон, 5/2015 и 44/2018),*

**7. Закон о буџетском систему** *(„Службени гласник РС“, број 54/09,73/10, 101/10, 101/11, 93/12, 62/13, 63/13-испр, 108/13, 142/14, 68/2015-др.закон, 103/2015, 99/2016 и 113/2017),*

**8.** **Закон о планирању и изградњи** *(„Службени гласник РС“, број 72/09, 81/09 - исправка и 64/10 – одлука УС, 24/11, 121/12, 42/13-одлука УС, 50/13-одлука УС, 98/13-одлука УС,132/14, 145/14 и 83/2018),*

**9**. **Закон о прекршајима** *("Сл. гласник РС", бр. 65/2013 и 13/2016)*,

**10. Правилник о обрасцима пореских пријава за утврђивање пореза на имовину** *(“Сл.гласник РС“ број 108/2013, 118/2013, 101/2017 и 48/2018),*

**11.Одлука о утврђивању елемената за утврђивање пореза на имовину на територији општине Рача** *(,,Службени гласник општине Рача”, бр. 18/2013),*

**12.Одлука о утврђивању просечних цена квадратног метра одговарајућих непокретности за утврђивање пореза на имовину на територији општине Рача** *(,,Службени гласник општине Рача”, бр. 30/2018).*

**Пословни процес:**

-Инспекцијски надзор се обавља у области пореске контроле пореза на имовину физичких и правних лица.

**Ресурси:**

-Инспекцијски надзор у области контроле изворних јавних прихода остварених по основу пореза на имовину физичких и правних лица, за целу територију општине Рача, обавља један порески инспектор канцеларијске и теренске контроле, дипломирани правник.

**Активности у оквиру пословног процеса:**

**1**. Контрола подношења пореских пријава физичких лица за новостечену имовину, као и контрола тачности, потпуности и законитости података исказаних у пореским пријавама физичких лица,

**2.** Контрола подношења пореских пријава правних лица и предузетника који воде пословне књиге поседоване и новостечене имовине, као и контрола тачности, потпуности и законитости података исказаних у пореским пријавама,

**3.** Утврђивање власника, корисника или држаоца непокретности код непријављених промена власништва имовине,

**4.** Откривање непријављених објеката и увођење у базу података,

**5.** Идентификовање нових обвезника на основу расположивих података локалне пореске администрације и података прибављених од других органа, служби, имаоца јавних овлашћења, регистара итд.,

6. Вођење управног поступка,

7. Доношење решења о отклањању неправилности,

8. Подношење захтева за покретање прекршајног поступка,

**9.**Припремање извештаја и информација о извршеном инспекцијском надзору.

**План активности**

У 2019. години, у текућим месецима планира се идентификовање објеката који се не налазе у бази локалне пореске администрације и увођење нових пореских обвезника који нису сходно Закону поднели пореске пријаве за непокретности у свом власништву, корисништву или државини, при чему ће приоритет бити идентификовање непријављених објеката у градском насељу Рача. Како је током 2018. године на територији целе општине Рача вршен попис непријављених објеката, у току 2019. године планира се покретање поступка пореске контроле према оним лицима која нису, након обавештења пописивача, поднела пореске пријаве. Такође, порески инспектор ће, сходно динамици прописаној Законом, вршити контролу пријава правних лица која послују на територији општине Рача.

**Непланиране активности**

Осим планираних активности које се спроводе овим Планом, а везане су за инспекцијски надзор-инспекцијске контроле, едукацију, предвиђене састанке, извршење управних мера као и контролу истих и других активности у оквиру рада Одељења. Спроводе се и непланиране активности за које је такође потребно планирати потребно време.

Поред планираних редовних активности порески инспектор ће вршити и ванредни надзор непосредним опажањем на терену.

**3. ПРЕДЛОЗИ ЗА УНАПРЕЂЕЊЕ РАДА**

За ефективнији и ефикаснији рад пореске инспекције неопходно је:

1. израдити контролне листе инспекцијског надзора пореске инспекције, а у складу са Законом о инспекцијском надзору, и исте поставити на веб- сајт општине,
2. унапредити комуникацију и сарадњу са осталим Одељењима унутар Општинске управе, као и са другим органима и организацијама, а посебно са РГЗ-ом, Агенцијом за привредне регистре итд, ради лакше и брже размене података и ефикаснијег рада пореског инспектора,
3. унапређење рада инспектора посећивањем неопходних обука и семинара због лакше примене законских стандарда инспекцијског надзора и праћења честих промена прописа,
4. обезбедити потребну опрему за рад пореског инспектора на терену

**4. ЗАВРШНА НАПОМЕНА**

Одељења за привреду, пољопривреду, буџет и финансије задржава право измене и допуне Плана инспекцијског надзора за 2019. годину. Годишњи план инспекцијског надзора ће се редовно ажурирати, анализирати и контролисати у складу са прописима и потребама.

**РУКОВОДИЛАЦ ОДЕЉЕЊА**

**Снежана Маџић**